[{"text_idx": "#000005", "text": "Eleni, mae nifer o sefydliadau partner Cymru\u2019n Cofio Wales Remembers 1914-1918 hefyd yn trefnu digwyddiadau, sgyrsiau, gweithgareddau ac arddangosfeydd ynghylch y cais am heddwch ar o\u0302l y Rhyfel Byd Cyntaf, gan gynnwys:"}, {"text_idx": "#000006", "text": "Ar 28 Mehefin bydd disgyblion Ysgol Llanystumdwy yn rhedeg Amgueddfa Lloyd George. Mae\u2019r gweithgaredd yn rhan o #DiwrnodMeddiannu, diwrnod pan fydd amgueddfeydd, orielau, tai hanesyddol, archifau a lleoliadau treftadaeth yn gwahodd pobl ifanc i ymgymryd a\u0302 swyddi oedolion. Bydd disgyblion yn croesawu ymwelwyr i\u2019r Amgueddfa, yn dangos copi personol Lloyd George o ddrafft Cytundeb Versailles, yn dangos sut brofiad y byddai Lloyd George wedi\u2019i gael yn ddisgybl yn Ysgol Llanystumdwy, ac yn tywys ymwelwyr o amgylch Highgate, y cartref lle magwyd Lloyd George."}, {"text_idx": "#000012", "text": "Yn ystod 2019 bydd cyfres o weithgareddau yn digwydd yn Amgueddfa Lloyd George yn Llanystumdwy, Gwynedd, a fydd yn nodi rhan bwysig David Lloyd George, Prif Weinidog Prydain adeg llofnodi\u2019r heddwch. Bydd nifer o ddigwyddiadau ar gael ar gyfer cynulleidfaoedd o bob oedran, gan gynnwys diwrnod agored ar 22 Medi. I gael rhagor o wybodaeth cysylltwch ar 01766522071 / lloydgeorgemuseum@gwynedd.llyw.cymru"}]